Nazim Məmmədov (general-leytenant)

Nazim Xeyrulla oğlu Məmmədov () — Azərbaycan Respublikası fövqəladə hallar nazirinin müavini, Azərbaycan Respublikası Dövlət Gömrük Komitəsi sədrinin müavini (2007–2018), gömrük xidməti general-leytenantı (2010), daxili xidmət general-leytenantı (2018).

 Həyatı 
Məmmədov Nazim 1951-ci il oktyabrın 8-də Naxçıvan Muxtar Respublikası Ordubad şəhərində anadan olub.

Əmək fəaliyyətinə 1973-cü ildə Ordubad şəhərində baytarlıq stansiyasında başlamışdır. 1976–1995-ci illərdə Ordubad şəhərində müxtəlif təşkilatlarda işləmişdir.

1995-ci ildən Azərbaycan Respublikası Dövlət Gömrük Komitəsində çalışmışdır. 1999-cu ildə isə Təfəkkür Universitetinin hüquq fakültəsini bitirmişdir.

Ailəli idi, 3 övladı var.

 Siyasi fəaliyyəti 
Nazim Məmmədov Azərbaycan Respublikasının Prezidenti İlham Əliyevin 28 dekabr 2007-ci il tarixli 2607 nömrəli sərəncamı ilə Dövlət Gömrük Komitəsinin sədr müavini təyin olunmuşdur.

Nazim Məmmədov Azərbaycan Respublikasının Prezidenti İlham Əliyevin 6 iyul 2018-ci il tarixli 289 nömrəli sərəncamı ilə Dövlət Gömrük Komitəsinin sədr müavini vəzifəsindən azad edilmişdir. O, Azərbaycan Respublikasının Prezidenti İlham Əliyevin 6 iyul 2018-ci il tarixli 290 nömrəli sərəncamı ilə fövqəladə hallar nazirinin müavini təyin edilmişdir.

2022-ci il yanvarın 21-də səhhətindəki ciddi problemlərlə əlaqədar vəzifəsindən kənarlaşdırılıb. 26 avqust 2022 tarixində dünyasını dəyişib

 Təltifləri 
Nazim Məmmədov 28 yanvar 2005-ci ildə Azərbaycan Respublikasının Prezidenti İlham Əliyevin 605 nömrəli sərəncamı ilə 3-cü dərəcəli "Vətənə xidmətə görə" ordeni ilə təltif olunmuşdur.

31 yanvar 2008-ci ildə Azərbaycan Respublikası Prezidenti İlham Əliyevin 2644 nömrəli sərəncamı ilə ona gömrük xidməti general-mayoru ali xüsusi rütbəsi verilmişdir.

26 yanvar 2010-cu ildə Azərbaycan Respublikası Prezidenti İlham Əliyevin 704 nömrəli sərəncamı ilə ona gömrük xidməti general-leytenantı ali xüsusi rütbəsi verilmişdir.

Nazim Məmmədov 24 yanvar 2012-ci ildə Azərbaycan Respublikasının Prezidenti İlham Əliyevin 1974 nömrəli sərəncamı ilə 2-ci dərəcəli "Vətənə xidmətə görə" ordeni ilə təltif olunmuşdur.

Nazim Məmmədov 3 fevral 2014-cü ildə Azərbaycan Respublikasının Prezidenti İlham Əliyevin 252 nömrəli sərəncamı ilə 1-ci dərəcəli "Vətənə xidmətə görə" ordeni ilə təltif olunmuşdur.

16 iyul 2018-ci ildə Azərbaycan Respublikası Prezidenti İlham Əliyevin 238 nömrəli sərəncamı ilə ona daxili xidmət general-leytenantı ali xüsusi rütbəsi verilmişdir.

 İstinadlar 

Kateqoriya:Azərbaycan generalları
Kateqoriya:Azərbaycanlı generallar